**JELGAVAS PILSĒTAS PAŠVALDĪBAS**

**2019.GADA 28.MARTA SAISTOŠO NOTEIKUMU NR.19-7**

**„GROZĪJUMI JELGAVAS PILSĒTAS PAŠVALDĪBAS 2018.GADA 22.MARTA SAISTOŠAJOS NOTEIKUMOS NR.18-8 „PAR SOCIĀLAJIEM PAKALPOJUMIEM JELGAVAS PILSĒTAS PAŠVALDĪBĀ”” PASKAIDROJUMA RAKSTS**

|  |  |
| --- | --- |
| **Paskaidrojuma raksta sadaļas** | **Norādāmā informācija** |
| 1.Īss projekta satura izklāsts | Saistošie noteikumi (turpmāk – noteikumi) precizē noteikumu izdošanas tiesisko pamatojumu, sociālo pakalpojumu saņemšanas kārtību bērnam un ģimenei ar bērniem, kuri ir nonākuši krīzes vai bērnu audzināšanai nelabvēlīgā situācijā.  Noteikumos ir veikti precizējumi sociālo pakalpojumu vispārīgā saņemšanas kārtībā, kā arī precizēta dienas aprūpes un krīzes centra pakalpojuma saņemšanas kārtība.  Sakarā ar Jelgavas pilsētas pašvaldības iestādes „Jelgavas bērnu sociālās aprūpes centrs” (turpmāk – JBSAC) 31.12.2018. likvidāciju, bērnu ilgstošās sociālās aprūpes un sociālās rehabilitācijas institūcijā organizēs Jelgavas pilsētas pašvaldības iestāde “Jelgavas sociālo lietu pārvalde” (turpmāk – JSLP).  Pašvaldības īpašumā esošo tehnisko palīglīdzekļu nodošana patapinājumā turpmāk tiek papildus nodrošināta šādām mērķa grupām:  - personām ar prognozējamu invaliditāti;  - personām ar invaliditāti līdz 18 gadu vecuma sasniegšanai.  Tehniskie palīglīdzekļi tiek iegādāti par pašvaldības budžeta līdzekļiem. |
| 2.Projekta nepieciešamības pamatojums | Ir nepieciešams veikt precizējumus noteikumu izdošanas tiesiskajā pamatojumā, kā arī veikt precizējumus sociālo pakalpojumu vispārīgā saņemšanas kārtībā.  Noteikumos sakarā ar JBSAC 31.12.2018. likvidāciju nepieciešams precizēt sociālo pakalpojumu saņemšanas kārtību bērnam un ģimenei ar bērniem, kura nonākusi krīzes vai bērnu audzināšanai nelabvēlīgā situācijā. Tiek precizēts, ka bērnu ilgstošas sociālās aprūpes un sociālās rehabilitācijas institūcijas pakalpojuma saņemšanu JSLP nodrošinās sociālā pakalpojuma sniedzēja institūcijā.  Sakarā ar strukturālām pārmaiņām tiek precizēta krīzes centra pakalpojuma saņemšanas kārtība. Noteikumos tiek precizēti kritēriji dienas aprūpes centra pakalpojuma saņemšanai.  Lai uzlabotu sociālo funkcionēšanu personai ar invaliditāti līdz 18 gadu vecuma sasniegšanai un novērstu invaliditātes iestāšanās risku personai ar prognozējamu invaliditāti ir nepieciešams precizēt tehnisko palīglīdzekļu nodošanas patapinājumā saņemšanas kārtību. |
| 3.Informācija par plānoto projekta ietekmi uz pašvaldības budžetu | Noteikumu realizēšanai tiek paredzēti finanšu līdzekļi JSLP 2019.gada budžetā. |
| 4.Informācija par plānoto projekta ietekmi uz uzņēmējdarbības vidi pašvaldības teritorijā | Neietekmē. |
| 5.Informācija par administratīvajām procedūrām | Noteikumu izpildi nodrošinās JSLP. |
| 6.Informācija par konsultācijām ar citām institūcijām un privātpersonām | Noteikumu projekts apspriests Jelgavas pilsētas domes Sociālo lietu konsultatīvajā komisijā. |

Jelgavas pilsētas domes priekšsēdētāja vietniece R.Vectirāne